b'\n_START_ARTICLE_\nTuomarilan VPK\n_START_PARAGRAPH_\nTuomarilan VPK (Tuomarilan Vapaaehtoinen Palokunta \xe2\x80\x93 Domsby Frivilliga Brandk\xc3\xa5r ry) oli Espoon Tuomarilassa toimiva vapaapalokunta, jonka h\xc3\xa4lytystoiminta ja palokuntasopimus L\xc3\xa4nsi-Uudenmaan pelastuslaitoksen kanssa p\xc3\xa4\xc3\xa4ttyi 31.12.2012. Palokunta jatkaa toimintaa rekister\xc3\xb6ityn\xc3\xa4 yhdistyksen\xc3\xa4. Kyl\xc3\xa4l\xc3\xa4iset ovat perustaneet palokuntayhdistyksen vuonna 1929. Palokunnalla oli esimerkiksi vuonna 2011 viisitoista l\xc3\xa4ht\xc3\xb6\xc3\xa4._NEWLINE_Tuomarilan VPK:n talo on vuonna 1950 talkoovoimin valmistunut talo. Se sijaitsee Palotiell\xc3\xa4 ja on Tuomarilan maamerkki. VPK-talossa toimi vuodesta 1978 elokuun 2011 loppuun asti my\xc3\xb6s maineikas ja pitk\xc3\xa4n historian omaava Kino Tuomarila, joka oli yksi Espoon viimeisist\xc3\xa4 vanhan ajan elokuvateattereista._NEWLINE_VPK:n talossa toimii Etappi-kioski, muuten rakennus oli tammikuussa 2012 l\xc3\xa4hes tyhjill\xc3\xa4\xc3\xa4n, siell\xc3\xa4 on vain jonkin verran palokunnan kalustoa ja paloauton talli. Juhlasali on aiemmin ollut suosittu tanssipaikka. Rakennuksen l\xc3\xa4mmityskuluihin ker\xc3\xa4t\xc3\xa4\xc3\xa4n kolehtia, sill\xc3\xa4 palokunnan varat eiv\xc3\xa4t riit\xc3\xa4 l\xc3\xa4mmityksen yll\xc3\xa4pitoon._NEWLINE_Rakennuksen kunnostamiskuluiksi on arvioitu 1,5 miljoonaa euroa._NEWLINE_Tuomarilan VPK sek\xc3\xa4 Pohjola Rakennus Oy Uusimaa ovat vuonna 2014 hakeneet kaavamuutosta kerrostalojen rakentamiseksi tontille. Tuomarilan asukkaat ovat vastustaneet esitettyj\xc3\xa4 suunnitelmia.'